NHLWAMin Putcolan ja J-Manin aika Teuvo Teräväisen ja Sebastian Ahon luona Raleighssa jatkuu kuin vappu Pariisissa.

Peräti 17 minuuttia täyttä tykitystä sisältävässä NHLWAM-kauden 12. jaksossa Teräväinen ja maailman paras Seppo viihdyttävät katsojia kovalla tempolla etenevässä ja varsin kattavassa kysy Twitteristä –osiossa. Vastauksia saadaan muun muassa seuraaviin kysymyksiin: Scania vai Sisu, kuka on Carolina Hurricanesin oudoin pelaaja ja mistä saa Teukan mielestä parhaat burgerit, Kingistä, Mäkistä vai Heseltä.

Jakso huipentuu legendaariseen NHLWAM-haasteeseen, joten katso ihmeessä NHLWAMin viidennen kauden 12. jakso kokonaisuudessaan alta.